
DR.31.5.2004 105 

 

  

sekarang ini akan meningkatkan hubungan ekonomi dan perdagangan melalui forum-
forum yang telah diatur.   

Di antara aktiviti yang dijalankan ialah perbincangan dua hala antara Malaysia 
dengan China untuk mendalami persefahaman di antara kedua negara dalam 
perkembangan ekonomi dan perdagangan.  Dialog perniagaan diadakan dengan pihak 
swasta Malaysia dan China. Perjumpaan syarikat juga diaturkan untuk memberi 
peluang menjalin perniagaan di antara syarikat Malaysia dan China.  Satu pameran 
produk Malaysia dengan izin, Malaysia’s Showcase diadakan untuk mempromosi 
produk Malaysia ke negara China.  Kerajaan Malaysia akan menandatangani…, saya 
ingat sudah menandatangani pun satu MoU kerjasama dalam bidang halangan teknikal 
perdagangan dan signatory and ‘sitosignatory’ di bawah pertubuhan perdagangan 
dunia, WTO dan lebih 30 syarikat Malaysia akan menandatangani MoU dan perjanjian 
dengan syarikat China. MoU atau perjanjian itu meliputi kerjasama dalam bidang 
pendidikan, pemindahan teknologi pertahanan, penyiaran dan juga produk automatif. 

 Tuan Yang di-Pertua, Yang Berhormat bagi Bagan telah membangkitkan 
kenapa permohonan CEPT di MITI wilayah Pulau Pinang mengambil masa hingga lebih 
kurang 10 hari untuk diluluskan.  Kalau pengeksport memohon melalui agen atau 
runner yang mengenakan bayaran perkhidmatan sebanyak RM100,  kelulusan boleh 
diperoleh dalam masa sehari sahaja.  Ini menimbulkan curiga di kalangan orang ramai 
terhadap integriti pegawai MITI.  Beliau meminta MITI untuk mempercepatkan tempoh 
proses kelulusan CEPT bagi membantu pengeksport. 

 Tuan Yang di-Pertua, mengenai isu yang dibangkitkan oleh Yang Berhormat 
bagi Bagan berhubung pemprosesan permohonan Borang ‘D’ yang mengambil masa 
10 hari di MITI Pulau Pinang, tempoh pemprosesan permohonan CEPT di pejabat MITI 
di Wilayah termasuk MITI Pulau Pinang adalah mengambil masa dua hari bagi 
permohonan yang lengkap yang ditetapkan di dalam piawaian pelanggan MITI. 

 Dari Januari hingga 27 Mei 2004, sebanyak 5,588 permohonan telah diterima 
dan diproses oleh pejabat MITI Pulau Pinang dalam tempoh yang ditetapkan oleh 
Piagam Pelanggan iaitu dalam tempoh dua hari.  Daripada jumlah tersebut sebanyak 
596 permohonan tidak dapat diproses kerana maklumat yang dikemukakan adalah 
tidak lengkap.  Pihak syarikat dikehendaki mendapatkan maklumat yang lengkap 
sebelum mengemukakan semua permohonan.  Bagi permohonan tersebut, tempoh 
pemprosesan akan diambil kira dari tarikh permohonan yang lengkap dikemukakan 
semula.   

MITI tidak menetapkan sebarang permohonan dikemukakan melalui agen 
yang perkhidmatannya dibayar oleh pihak syarikat. MITI tidak mengenakan sebarang 
bayaran terhadap perkhidmatan yang diberikan. Syarikat-syarikat yang menghadapi 
masalah boleh mendapatkan khidmat nasihat daripada pegawai-pegawai MITI pada 
bila-bila masa kerana MITI mengamalkan konsep “setiap hari bersama pelanggan”.   

 Di samping itu, di Cawangan MITI Pulau Pinang, penekanan juga diberi 
dengan mengadakan Hari Bertemu Pelanggan pada setiap hari Rabu, khusus untuk 
mengemukakan dan menyelesaikan apa juga masalah yang dihadapi oleh pelanggan 
termasuklah memberi taklimat, pengisian borang, costing dan sebagainya.  MITI juga 
menyediakan kemudahan kecapaian terhadap maklumat mengenai permohonan, 
borang permohonan,  carta aliran kerja dan senarai semak pemprosesan melalui 
Laman Web MITI,   www.miti.gov.my .  

 Tuan Yang di-Pertua sekian sahaja penjelasan saya terhadap beberapa isu 
penting yang telah dibangkitkan oleh Ahli-ahli Yang Berhormat yang menyentuh bidang 
kuasa Kementerian Perdagangan Antarabangsa dan Industri. Saya juga ingin 
merakamkan ucapan terima kasih di atas teguran dan insya-Allah pandangan yang 
tidak sempat dijawab pada kali ini, perkara tersebut akan diambil perhatian sewajarnya.  
Terima kasih. 

 Tuan Yang di-Pertua:  Cukuplah Yang Berhormat.  Kementerian Luar Negeri. 

 Dato’ Zainal Abidin bin Osman: [Bangun] 

 Tuan M. Kula Segaran:   Point of Order.  

 Tuan Yang di-Pertua:  Ya. 

Seorang Ahli:  Peraturan Tuan Yang di-Pertua. 



sekarang ini akan meningkatkan hubungan ekonomi dan perdagangan melalui forum- forum yang telah diatur. Di antara aktiviti yang dijalankan ialah perbincangan dua hala antara Malaysia dengan China untuk mendalami persefahaman di antara kedua negara dalam perkembangan ekonomi dan perdagangan. Dialog perniagaan diadakan dengan pihak swasta Malaysia dan China. Perjumpaan syarikat juga diaturkan untuk memberi peluang menjalin perniagaan di antara syarikat Malaysia dan China. Satu pameran produk Malaysia dengan izin, Malaysia's Showcase diadakan untuk mempromosi produk Malaysia ke negara China. Kerajaan Malaysia akan menandatangani..., saya ingat sudah menandatangani pun satu MoU kerjasama dalam bidang halangan teknikal perdagangan dan signatory and 'sitosignatory' di bawah pertubuhan perdagangan dunia, WTO dan lebih 30 syarikat Malaysia akan menandatangani MoU dan perjanjian dengan syarikat China. MoU atau perjanjian itu meliputi kerjasama dalam bidang pendidikan, pemindahan teknologi pertahanan, penyiaran dan juga produk automatif. Tuan Yang di-Pertua, Yang Berhormat bagi Bagan telah membangkitkan kenapa permohonan CEPT di MITI wilayah Pulau Pinang mengambil masa hingga lebih kurang 10 hari untuk diluluskan. Kalau pengeksport memohon melalui agen atau runner yang mengenakan bayaran perkhidmatan sebanyak RM100, kelulusan boleh diperoleh dalam masa sehari sahaja. Ini menimbulkan curiga di kalangan orang ramai terhadap integriti pegawai MITI. Beliau meminta MITI untuk mempercepatkan tempoh proses kelulusan CEPT bagi membantu pengeksport. Tuan Yang di-Pertua, mengenai isu yang dibangkitkan oleh Yang Berhormat bagi Bagan berhubung pemprosesan permohonan Borang 'D' yang mengambil masa 10 hari di MITI Pulau Pinang, tempoh pemprosesan permohonan CEPT di pejabat MITI di Wilayah termasuk MITI Pulau Pinang adalah mengambil masa dua hari bagi permohonan yang lengkap yang ditetapkan di dalam piawaian pelanggan MITI. Dari Januari hingga 27 Mei 2004, sebanyak 5,588 permohonan telah diterima dan diproses oleh pejabat MITI Pulau Pinang dalam tempoh yang ditetapkan oleh Piagam Pelanggan iaitu dalam tempoh dua hari. Daripada jumlah tersebut sebanyak 596 permohonan tidak dapat diproses kerana maklumat yang dikemukakan adalah tidak lengkap. Pihak syarikat dikehendaki mendapatkan maklumat yang lengkap sebelum mengemukakan semua permohonan. Bagi permohonan tersebut, tempoh pemprosesan akan diambil kira dari tarikh permohonan yang lengkap dikemukakan semula. MITI tidak menetapkan sebarang permohonan dikemukakan melalui agen yang perkhidmatannya dibayar oleh pihak syarikat. MITI tidak mengenakan sebarang bayaran terhadap perkhidmatan yang diberikan. Syarikat-syarikat yang menghadapi masalah boleh mendapatkan khidmat nasihat daripada pegawai-pegawai MITI pada bila-bila masa kerana MITI mengamalkan konsep "setiap hari bersama pelanggan". Di samping itu, di Cawangan MITI Pulau Pinang, penekanan juga diberi dengan mengadakan Hari Bertemu Pelanggan pada setiap hari Rabu, khusus untuk mengemukakan dan menyelesaikan apa juga masalah yang dihadapi oleh pelanggan termasuklah memberi taklimat, pengisian borang, costing dan sebagainya. MITI juga menyediakan kemudahan kecapaian terhadap maklumat mengenai permohonan, borang permohonan, carta aliran kerja dan senarai semak pemprosesan melalui Laman Web MITI, www.miti.gov.my . Tuan Yang di-Pertua sekian sahaja penjelasan saya terhadap beberapa isu penting yang telah dibangkitkan oleh Ahli-ahli Yang Berhormat yang menyentuh bidang kuasa Kementerian Perdagangan Antarabangsa dan Industri. Saya juga ingin merakamkan ucapan terima kasih di atas teguran dan insya-Allah pandangan yang tidak sempat dijawab pada kali ini, perkara tersebut akan diambil perhatian sewajarnya. Terima kasih. Tuan Yang di-Pertua: Cukuplah Yang Berhormat. Kementerian Luar Negeri. Dato' Zainal Abidin bin Osman: [Bangun]. Tuan M. Kula Segaran: Point of Order. Tuan Yang di-Pertua: Ya. Seorang Ahli: Peraturan Tuan Yang di-Pertua.